section_heading: Djetinjstvo i mladost
paragraph_text: U to je vrijeme, u razdoblju između 1930. i 1932., njegov otac, Divko Budak, u ličkim mjestu Perušić, nedaleko od Gospića, držao trgovačku radnju, kao paravan za ilegalne partijske aktivnosti na ličkom i primorskom području. Nakon toga, cijela obitelj se seli u Zagreb, te se iz tog vremena veže prijateljstvo između Divka Budaka i Ivana Krajačića Steve, kasnijeg rukovoditelja UDB-e u poslijeratnoj Hrvatskoj i Jugoslaviji, koji je njegovog sina Slobodana uzeo pod protekciju. Nakon dolaska u Zagreb, i uključivanja u ilegalni partijski rad postojala je otvorena mogućnost progona i zatvaranja te je Divko Budak prebjegao u Čehoslovačku, te je u Pragu rukovodio aktivnostima prebacivanja jugoslavenskih boraca internacionalnih brigada u Španjolsku, gdje je bjesnio građanski rat. Kasnije se vraća u Jugoslaviju, obitelji u Zagreb, ali je ubrzo po dolasku uhićen i zatvoren, pa potom pusten, da bi ga oonovno 31.ožujka 1941., uhitile vlasti Banovine Hrvatske, te je s grupom rukovoditelja i čelnika KPH bio zatvoren u zatvoru u Kerestincu, nedaleko od Zagreba. U zatvoru je dočekao izbijanje Travanjskog rata, proglašenje NDH, te dolazak ustaša na vlast. Uvjeti i režim koji je vladao u zatvoru bili su cijelo to vrijeme, u vlasti Banovine Hrvatske i prve etape NDH, prema zatvorenicima bili zadovoljavajući, da bi se nakon njemačkog napada na Sovjetski Savez, 22.lipnja 1941., režim postrožio. Takvo stanje je prouzrokovalo pokušaj organiziranja neuspjelog bijega iz zatvora, 9.srpnja 1941., te je Divko Budak skupa s nekolicinom čelnika i prvaka KPH ubijen 14.srpnja 1941. u Kerestincu, čime je na samom početku Drugog svjetskog rata obezglavljeno rukovodstvo hrvatskog KP-a. <ref>http://www.tportal.hr/vijesti/hrvatska/193326/Preminuo-Slobodan-Budak.html Preuzeto 17. svibnja 2012.<ref>